3. pielikums

*Intelektuālā īpašuma objekta nodošanas līguma projekts*

**Intelektuālā īpašuma objekta nodošanas līgums**

Rīgā, (*datums*)

**Latvijas Universitāte**, reģistrācijas Nr. 90000076669, izglītības iestāžu reģistrācijas Nr. 3391000218, juridiskā adrese: Raiņa bulvāris 19, Rīga, LV‑1586 (turpmāk – Tiesību īpašnieks), tās rektora Indriķa Muižnieka personā, kurš rīkojas saskaņā ar Latvijas Universitātes Satversmi, no vienas puses, un

**Fiziskas vai juridiskas personas rekvizīti**, personas kods/reģistrācijas numurs \_\_\_, deklarētas dzīvesvietas/juridiskā adrese: \_\_\_ (turpmāk – Tiesību ieguvējs), tās \_\_\_\_\_\_\_\_\_ personā, kurš/-a rīkojas uz \_\_\_\_\_\_\_\_\_\_ pamata, no otras puses, turpmāk kopā vai atsevišķi – Puse/Puses,

pamatojoties uz Latvijas Republikas normatīvajiem aktiem un ņemot vērā to, ka Tiesību īpašniekam pieder īpašumtiesības, kā arī autora mantiskās tiesības uz šā līguma 1.1. punktā
minēto intelektuālā īpašuma objektu (turpmāk – Objekts), noslēdz šādu līgumu (turpmāk – Līgums):

**1. Līguma priekšmets**

 1.1. Tiesību īpašnieks par Līgumā noteikto samaksu nodod, un Tiesību ieguvējs pieņem šāda Objekta īpašumtiesības un tā autora mantiskās tiesības:

 1.1.1. nereģistrēta zinātība Nr.1 “Jaunas metodes, skripti un shēmas mākonī balstītas ādas vēža diagnostikas sistēmai”, kas attēlota Līguma pielikumā un ir tā neatņemama sastāvdaļa;

 1.1.2. nereģistrēta zinātība Nr.2 “Mākslīgā neironu tīkla (MNT) modelis un pārnēsājamas multispektrālas ierīces dizains ar iegultu MNT moduli” (turpmāk kopā – Zinātība).

**2. Pušu apliecinājumi**

 2.1. Tiesību īpašnieks apliecina, ka viņam ir tiesības noslēgt Līgumu uz tajā minētajiem noteikumiem, uzņemties tajā noteiktās saistības, kā arī to, ka nododamās īpašumtiesības nav
apgrūtinātas ar citām saistībām attiecībās ar trešajām personām, nav aizliegtas, nav tiesisku strīdu priekšmets.

 2.2. Tiesību īpašnieks apliecina, ka Tiesību ieguvējs var bez šķēršļiem izmantot tiesības saskaņā ar Līguma noteikumiem bez kāda pārtraukuma vai Tiesību īpašnieka traucējumiem.

 2.3. Puses apliecina, ka tām nav tiesībspējas vai rīcībspējas ierobežojumu vai citu juridisku šķēršļu Līguma slēgšanai.

 2.4. Puses apliecina, ka, slēdzot Līgumu, labi apzinās Objekta vērtību un atsakās turpmāk celt viena pret otru prasības par Līguma atcelšanu pārmērīgu zaudējumu dēļ.

**3. Objekta pirkuma maksa un norēķinu kārtība**

 3.1. Puses vienojas, ka Objekta pirkuma maksa ir EUR \_\_\_ (\_\_\_euro un \_\_\_ centi) (turpmāk – Pirkuma maksa), bez pievienotās vērtības nodokļa (turpmāk – PVN). PVN tiek aprēķināts un maksāts Latvijas Republikas normatīvajos aktos noteiktajā apmērā un kārtībā.

 3.2. Pirkuma maksā ir iekļautas visas izmaksas, kas saistītas ar Objekta atsavināšanu, tajā skaitā visi normatīvajos aktos paredzētie nodokļi un nodevas, izņemot PVN.

 3.3. Tiesību ieguvējs 2022. gada \_\_. \_\_\_\_\_\_\_ ir iemaksājis Tiesību īpašnieka kontā nodrošinājumu 10 procentu apmērā no Objekta nosacītās cenas, t.i., EUR 38 339, 30 (trīsdesmit astoņi tūkstoši trīs simti trīsdesmit deviņi eiro un 30 centi). Minētā summa tiek ieskaitīta Pirkuma maksā.

 3.4. Atlikušo Pirkuma maksas summu EUR \_\_\_ (\_\_\_\_\_) Tiesību ieguvējs samaksā Tiesību īpašniekam uz Līguma 8. nodaļā norādīto bankas kontu līdz 2022. gada \_\_. \_\_\_\_\_\_\_\_\_.

 3.5. Īpašumtiesības uz Objektu un autora mantiskās tiesības Tiesību ieguvējs iegūst pēc visas Līguma 3.1. punktā minētās Pirkuma maksas samaksas un nodošanas-pieņemšanas akta parakstīšanas.

**4. Pušu saistības**

 4.1. Tiesību īpašniekam \_\_ (\_\_) dienu laikā no Līguma 3.1. punktā minētās Pirkuma maksassamaksas pilnā apmērā ir pienākums nodot Tiesību ieguvējam Objektu un visu ar to saistīto dokumentāciju, sagatavojot attiecīgu nodošanas-pieņemšanas aktu, kurš tiek abpusēji parakstīts.

 4.2. Tiesību ieguvējam ir pienākums veikt Pirkuma maksas samaksu saskaņā ar Līguma 3. nodaļas noteikumiem.

 4.3. Ja Tiesību ieguvējs ir nokavējis Līguma 3.4. punktā minēto atlikušo Pirkuma maksas samaksu un atlikušās Pirkuma maksas samaksas kavējums ir ilgāks par 10 (desmit) kalendārajām dienām no samaksas termiņa iestāšanās dienas, tad Tiesību īpašniekam ir tiesības vienpusēji atkāpties no Līguma, rakstveidā par to paziņojot Tiesību ieguvējam.

 4.4. Līguma 4.3. punktā minētajā gadījumā Līguma 3.3. punktā minētais nodrošinājums Tiesību ieguvējam netiek atmaksāts.

 4.5. Noslēdzot Līgumu, Tiesību ieguvējam ir zināmas Objekta lietošanas iespējas un nav nekādu pretenziju pret Tiesību īpašnieku.

 4.6. Pēc Līguma 4.1. punktā minētā nodošanas-pieņemšanas akta parakstīšanas dienas visi riski, tai skaitā nejaušības riski, kas saistīti ar Objektu, pāriet uz Tiesību ieguvēju, un no šā brīža Tiesību ieguvējs veic visus maksājumus, kas saistīti ar Objektu.

 4.7. Par visām varbūtējām trešo personu saistībām un pretenzijām par Objektu, kuru pamats radies līdz Līguma noslēgšanai un kuras Tiesību ieguvējs ar Līgumu nav uzņēmies, atbild Tiesību īpašnieks.

 4.8. Puses ir viena otrai atbildīgas par savu līgumsaistību neizpildi vai nepienācīgu izpildi, un tām ir savstarpēji jāatlīdzina visi ar to saistītie zaudējumi.

 4.9. Puses apņemas noformēt jebkādus citus dokumentus un veikt jebkādas citas darbības, kas būtu pamatoti nepieciešamas, lai veicinātu Līguma izpildi un realizētu Līgumā noteiktās tiesības un pienākumus.

 4.10. Puses apņemas saglabāt jebkura dokumenta vai jebkāda cita ar Līgumu saistīta materiāla konfidencialitāti. Šādas konfidenciālas informācijas izpaušana trešajām personām vai publicēšana ir atļauta tikai pēc Pušu rakstiskas vienošanās, izņemot Līgumā vai normatīvajos aktos paredzētos gadījumus.

**5. Līguma termiņš**

 5.1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei.

 5.2. Ja Tiesību īpašnieks izmanto Līguma 4.3. punktā minētās tiesības, tad Līgums ir atcelts ar paziņojuma nosūtīšanas brīdi.

5.3. Dokumenti, paziņojumi, ziņas vai cita korespondence, kas ierakstītā sūtījumā nosūtīta uz Līgumā norādīto Puses adresi, uzskatāma par saņemtu septītajā dienā pēc sūtījuma nodošanas pasta iestādē. Dokumenti, paziņojumi, ziņas vai cita korespondence, kas sūtīta pa elektronisko pastu, uzskatāma par paziņotu otrajā darba dienā pēc tā nosūtīšanas.

 5.4. Pusēm ir saistoši vispārpieņemtie nepārvaramas varas apstākļi, ko var izraisīt ugunsgrēki, dabas katastrofas, kari, blokādes, valsts noteikti un izpildi izslēdzoši normatīvie akti vai citi no Pušu gribas un ietekmes neatkarīgi apstākļi. Ja šie apstākļi turpinās vairāk nekā 2 (divus) mēnešus, tad katra no Pusēm ir tiesīga Līgumu vienpusēji izbeigt, un šajā gadījumā nevienai no Pusēm nav tiesību prasīt no otras zaudējumus, kas saistīti ar Līguma pārtraukšanu vai zaudējumu segšanu. Tomēr Pusēm ir saistoši Līguma 6.2. punkta noteikumi.

 5.5. Puse, kurai iestājas nepārvaramas varas apstākļi, par šādu apstākļu iestāšanos un izbeigšanos rakstiski paziņo otrai Pusei 3 (trīs) darba dienu laikā. Šādu apstākļu rašanās un ilgšanas pierādīšanai otra Puse var pieprasīt oficiālas izziņas, kuras izsniedz attiecīga valsts institūcija, vai citus pierādījumus.

**6. Noslēguma noteikumi**

 6.1. Jautājumi, kas nav atrunāti Līgumā, tiek izskatīti atbilstoši spēkā esošajiem Latvijas Republikas normatīvajiem aktiem.

 6.2. Strīdi, kas rodas starp Pusēm Līguma spēkā esamības laikā, tiek risināti pārrunu ceļā. Gadījumā, ja pārrunu gaitā 30 (trīsdesmit) kalendāro dienu laikā vienošanās netiek panākta, strīdi tiek risināti Latvijas Republikas spēkā esošajos normatīvajos aktos noteiktajā kārtībā.

 6.3. Gadījumā, ja spēku zaudē kāds no Līguma noteikumiem, tad tas neietekmē pārējo Līguma noteikumu spēkā esamību.

 6.4. Visi Līguma papildinājumi, labojumi un grozījumi iegūst juridisku spēku, ja tie sagatavoti rakstiski un ir abu Pušu parakstīti, kļūstot par neatņemamu Līguma sastāvdaļu.

 6.5. Kā kontaktpersonu par Līguma izpildi:

 6.5.1. Tiesību īpašnieks nosaka \_\_\_\_\_\_, tālr. \_\_\_\_\_, e-pasta adrese: \_\_\_\_\_;

 6.5.2. Tiesību ieguvējs nosaka \_\_\_\_\_, tālr. \_\_\_\_\_, e-pasta adrese: \_\_\_\_.

 6.6. Līgums ir sagatavots latviešu valodā uz \_\_ (\_\_) lapām un parakstīts 2 (divos) eksemplāros, pa vienam eksemplāram katrai no Pusēm. Abiem Līguma eksemplāriem ir vienāds juridiskais spēks.

**7. Līdzēju adreses un norēķinu konti**

|  |  |
| --- | --- |
| **Latvijas Universitāte** | **Fiziskas personas vārds/uzvārds vai juridiskas personas nosaukums** |
| Reģistrācijas Nr. 90000076669 | Personas kods/Reģistrācijas Nr. |
| IZM Izglītības iestāžu reģistra reģistrācijas Nr. 3391000218 | Nodokļa maksātāja reģistrācijas Nr. |
| Adrese: Raiņa bulvāris 19, Rīga, LV-1586 | Deklarētas dzīvesvietas/Juridiskā adrese:  |
| Bankas nosaukums: Valsts kase  | Bankas nosaukums: |
| IBAN konts: LV33TREL9150101000000 | IBAN konts: |
| SWIFT kods: TRELLV22 | SWIFT kods: |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Indriķis Muižnieks** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****(vārds/uzvārds)** |